
Κ. Καλογερόπουλος, Δρ. Πανεπιστηµίου Αιγαίου: 


Αυσϊγαεϊ 

ΕΓοπι Βοαοεκάαε/[ίος ἵο ἴμε |α5ΐ ΓΘίοΓΠΙς οἵ ἴπο Ιαΐο ΒγζαΠΙίΠθ ΘΓ4 ΒΟΠΊ8Η ανν «Ποννς ἃ εοησϊαηϊ ἵγθπαά ΤΟΥ 
ΓΘηθνναι, ἵη ἴθγπις οἵ ἴῖς Γ6ἰαἑἱοηςΠϊρ ντ ἰηςτϊτμῖίοης απα ἱπαίνίαιαίς. |Π ἴΠίς 655αγ ννθ ἱηνεςῖὶραίϊς ἵῖς ραϊῃ 
ἰη ἴῃα ΒγζαΠῖίηςθ οοπϊθχϊ απΠα νε ννΙ]| ἴτγ ἴο ΡΓί6ΠΥγ Γγ6εοΓα ἴῃε ΝάΥ ἵπ ννΠΙεΗ ]μσίίος ννας γοπάσΓθα [η ἵηθ 
Βγζαηϊϊης ααπιἰηἰςἰγαϊῖνε οεοηϊαχῖ. 


Από τη Δωδεκάδελτο έως-τις τελευταίες μεταρρυθμίσεις της ύστερης βυζαντινής περιόδου το ρωμαϊκό 
δίκαιο παρουσιάζει διαρκή ανανεωτική τάση, όσον αφορά στη σχέση του µε θεσμούς και πρόσωπα. Στο 
παρὀν δοκίµιο θα επιχειρήσουµε να διερευνήσουµε τη διαδροµή του στο βυζαντινό πλαίσιο και θα 
επιχειρήσουµε να καταγράψουµε συνοπτικά τον τρόπο µε τον οποίο γινόταν η απονοµή δικαιοσύνης 
στα βυζαντινά διοικητικά πλαίσια. 


Νόμος και Αυτοκράτωρ 

Καθώς γίνεται αρκετός λόγος για τη σχέση του βυζαντινού αυτοκράτορα και την ιδιάζουσα σχέση του µε 
τον νόµο, θα πρέπει να λάβουμε υπ’ ὀψιν µας ότι εν τη γενέσει του το ρωμαϊκό αυτοκρατορικό 
πολίτευμα είναι προϊόν µιας αντίφασης. Κουρασμένοι οι Ρωμαίοι απὀ τους διαρκείς εμφύλιους 
πολέμους εμπιστεύθηκαν τα δηµόσια πράγματα (Γος ριβθΙίσα) στις πνευματικές και ηθικές αρετές και 
συνεπώς στις επιλογές ενός απόλυτου μονάρχη προικισµένου µε την θεία χάρη᾽. Τούτη η ασιανική κατά 
βάση αντίληψη του «θείου ανδρός» σωτήρος είναι παρούσα και στην Φυσική συνέχεια -αν και ελαφρά 
τροποποιηµένη- της ρωμαϊκής αυτοκρατορίας, την βυζαντινή κοινωνία. Μια µατιά στο έπος της 
Ηρακλειάδας του Γεώργιου Πισίδη, στην οποία ο Ηράκλειος χαρακτηρίζεται ως ισόθεος”, αρκεί για να 
δείξει πως ο αυτοκράτωρ των βυζαντινών χρόνων περιβάλλεται την αίγλη της θείας χάριτος και 
του σωτήρος, γεγονός που τον οριοθετεί ως μοναδικό Και απόλυτο νομοθέτη του βυζαντινού κράτους, 
αιτιολογώντας παράλληλα την έλλειψη διακριτής δικαστικής εξουσίας σε µια Κοινωνία αρχόντων 
Και αρχοµένων". 


Έχει κατατεθεί η άποψη πως ο μοναδικός Φραγµός στην απόλυτη εξουσία του βυζαντινού αυτοκράτορα 
είναι ο ίδιος ο Νόμος, ὡς αρχετυπική ύψιστη παρουσία σε κάθε οργανωμένη κοινωνία». Είναι, όµως, έτσι 
τα πράγματα ή ο αυτοκράτωρ απλά δεσμευµένος απὀ την «οΠςθηςσι5 οπιΠπίµΠη (γενική συναίνεση) για τη 
σταθεροποίηση της θέσης του, αναγκάζεται να υποταχθεί στον νόµο; Δεν θα πρέπει να διαφεύγει της 
προσοχής µας το γεγονός ότι σε αρκετές περιπτώσεις στις οποίες δεν υπάρχει η γενική συναίνεση ή 
θεωρείται πως ο αυτοκράτορας δεν υπηρετεί την ευημερία της πολιτείας, παρατηρούνται βίαιες 





1 βεεί2000, 47. 
Ζμιηρει 2001, 515. 
ὀπέννα 2001, 93. 
Ζαιί]οι 1998, 175. 
Σαμίου 1998, 239. 
ὄῃέννα 2001, 93. 

ανατροπές και στάσεις ή έκπτωση απὀ το αυτοκρατορικό αξίωμα’. Φαίνεται, λοιπόν, πως η 
συμμόρφωση του αυτοκράτορα στα θέσµια της βυζαντινής κοινωνίας είναι αναγκαστική και όχι προϊόν 
ταπεινότητας, που προκύπτει απὀ την χριστιανική ιδεολογία. Κατά τον Πέτρο Πατρίκιο (Περί πολιτικής 
επιστήμης) (6ος αι.) το κράτος πρέπει να υπακούει σε νόμους ακόµα και για την εκλογή του 
αυτοκράτορα, ενώ το θέµα θέτει πιο καθαρά ο Μανουήλ Μοσχόπουλος πολύ αργότερα, κατά τον 14ο 
αι., εκφράζοντας την άποψη ότι το Κοινόν ανάµεσα στον μονάρχη και το κράτος είναι ένα συμβόλαιο που 
στηρίζεται σε πρακτικούς και όχι μεταφυσικούς συλλογισμούς. 


Διοικητικά πλαίσια 

Ο αυτοκράτορας, λοιπόν, στο Βυζάντιο βρισκόταν στην κορυφή ὡς υπέρτατος δικαστής και η δικαιοσύνη 
απονεμόταν είτε απὀ τον ίδιο προσωπικά’, είτε δια µέσου κρατικών λειτουργών που αντιπροσώπευαν 
την ανώτατη εξουσία και είχαν δικαστικές αρμοδιότητες, όπως ο έπαρχος της πόλεως, ο πραίτωρ των 
δήµων ἡ ο κοιαίστωρ. Επειδή, όμως, οι κρατικοί λειτουργοί δεν γνώριζαν µε ακρίβεια τους νόμους, 
χρησιμοποιούσαν ως βοηθούς για την έκδοση των αποφάσεων νοµοµαθείς. Η συµµετοχή του 
αυτοκράτορα και η εποπτεία του στην δεύτερη περίπτωση απονομής δικαιοσύνης εξασφαλιζόταν είτε 
µέσω του Κονσιστώριου, ἑνα είδος εφετείου για όλα τα δικαστήρια της αυτοκρατορικής επικράτειας ή 
µέσω απαντήσεων σε αιτήσεις δικαστών και ιδιωτών”’». 


Μετά τη διοικητική μεταρρύθμιση του 6ου και 7ου αι., τη δηµόσια δικαιοσύνη απένεµαν οι επαρχιακοί 
διοικητές (έξαρχοι), στους οποίους οφειλόταν εν µέρει και η φθορά του δικαστικού μηχανισμού, εξαιτίας 
του συχνού χρηματισμού των κρατικών λειτουργών. Η ουσιαστική αναδιοργάνωση του δικαστικού 
συστήµατος έγινε απὀ τον Βασίλειο Α΄, τον Λέοντα ΣΤ΄ και τον γιο του. Με τη χορήγηση μισθών, τις 
υποχρεωτικές σπουδές δικαίου Και τον όρκο να υπηρετούν την αλήθεια, οι δικαστές απέκτησαν 
σηµαντική ανεξαρτησία από τους εκάστοτε τοπικούς άρχοντες. Βοηθητικό ρόλο στη δικαιοσύνη είχαν οι 
συνήγοροι και οι νοτάριοι ή ταβουλάριοι, οργανωμένοι σε συντεχνίες. 


Παρόλα αυτά η αταξία στη διαχείριση της δικαιοσύνης στις επαρχίες, οἱ περίπλοκες διαδικασίες, η 
απελευθέρωση του επαγγέλματος του δικηγόρου και οι παρεμβάσεις των εκκλησιαστικών δικαστηρίων 
οδήγησαν για άλλη µια φορά την αστική δικαιοσύνη σε παρακµή και συνεπώς σε προσπάθεια 
αναδιοργάνωσης. Επί βασιλείας Ανδρόνικου Β΄ διορίστηκε δωδεκαμελές δικαστήριο κριτών που έπαιρνε 
ομόφωνα τις αποφάσεις του και τα διατάγµατά του εκτελούνταν αµέσως, ακόµη και από τον ίδιο τον 
αυτοκράτορα. Γρήγορα το δωδεκαμελές δικαστήριο διαλύθηκε εξαιτίαςτου εμφυλίου του Ανδρόνικου Β΄ 
µε τον εγγονό του Ανδρόνικο Γ΄ και µετά την νίκη του τελευταίου ιδρύθηκε νέο τετραμελές 
αποτελούμενο απὀ δύο λαϊκούς και δύο κληρικούς νοµοµαθείς, γεγονός που προσέδωσε σηµαντική 
δύναμη στην εκκλησία, όσον αφορούσε στην εκδίκαση αστικών υποθέσεων. 


Παρόλο που έγιναν σημαντικές καταχρήσεις και οι ένοχοι εξορίστηκαν, αυτός ο θεσμός διατηρήθηκε έως 
το τέλος της αυτοκρατορίας µε διάφορες προσαρμογές, που στόχευαν στην κατά περίπτωση 
αντιμετώπιση πρακτικών αλλαγών. Επί της ουσίας, βέβαια, η διαχείριση και ο έλεγχος της δικαιοσύνης 
πέρασε οριστικά στα χέρια της εκκλησίας. 


Ρωμαϊκό δίκαιο και χριστιανισμός 





{ Χαρακτηριστικό παράδειγµα αποτελεί η αυτοκράτειρα Βηρίνη, η οποία κατά τον 5ο αιώνα κηρύσσει έκπτωτο 
τον Ζήνωνα ως υπεύθυνο καταβαράθρωσης του βυζαντινού κράτους. Βλ. επίσης το «νόμιμο δικαίωµα της επανάστασης» 
στον Βμηςσίπιαη 1969, 71. 

βθεκ 2000, 58. 

"Πέννα 2001, 94. 

Ἰ) ουΐ]οι 1998, 176. 

Ο χριστιανισμός αναγνωρίστηκε ως επίσηµη θρησκεία κατά την βασιλεία του Θεοδόσιου, (380). Ἠδη επί 
αυτοκράτορος Κωνσταντίνου, όµως, πολιτικοί κυρίως λόγοι που σχετίζονταν µε το οµόῦρησκον της 
αυτοκρατορίας ώθησαν σε απεριόριστη σχεδόν εξέλιξη τον χριστιανισμό. Η διαµόρφωση του Πιστεύω 
στη Σύνοδο της Νίκαιας (325) και οι πολύ καλές σχέσεις του Κωνσταντίνου µε την εκκλησία «θεωρούσε 
εαυτόν ροπίίεχ πιαχίπιµςτης νέας θρησκείας- σχηµατοποίησαν την ιδέα της ένωσης εκκλησίας και 
κράτους, γεγονός που προφανώς επηρέασε και το δίκαιο. 


δη απὀ την εποχή του Κωνσταντίνου η εκκλησία απέκτησε το δικαίωµα να τιμωρεί µε ποινές αστικού 
δικαίου τους αιρετικούς, αντιμετωπίζοντας το αδίκηµα της αίρεσης ως έγκλημα. Πριν απὀ το κλείσιμο 
του 4ου αιώνα τουλάχιστον δεκαεπτά έδικτα κατηύθυναν τους δικαστές να τιμωρούν τους αποστάτες 
του χριστιανισμού. Οι ποινές περιελάμβαναν συνήθως δήµευση της περιουσίας και αποκλεισμό από 
δηµόσιες θέσεις, ενώ οι κατηγορούμενοι απειλούνταν µε διαπόµπευση και εξορία. Την ίδια πολιτική 
Φυσικά ακολούθησε και ο Ιουστινιανός (6οααχ Ιμςιπίαηις, 1. 95. 12), ο οποίος μάλιστα έδωσε ισχύ νόµου 
στους Κανόνες των τεσσάρων οικουµενικών συνόδων]. Στην Κωνσταντινούπολη, για παράδειγµα, 
αρκετοί Μανιχαίοι µετά από ανάκριση θανατώθηκαν µε τις µεθόδους της πυράς και του πνιγμού 
ενώπιον του αυτοκράτορος, κατόπιν εξαντλητικής ανάκρισης µε την δικαιολογία του σφετερισμού της 
αυτοκρατορικής εξουσίας΄”. 


Κατά τη διάρκεια του 4ου αιώνα οι αξιώσεις της χριστιανικής ιεραρχίας στην κοσμική δύναμη αυξήθηκαν 
πολύ και η πρωτόγονη απλότητα της συμπεριφοράς των χριστιανών χάθηκε ανεπίστρεπτα. Χάρη στις 
δωρεές η εκκλησία απέκτησε τεράστια περιουσία και ο κλήρος εισέβαλε στις λόγιες τάξεις, 
αναλαμβάνοντας υψηλές θέσεις στην αυτοκρατορική αυλή. Η χριστιανική αγαθοεργία όχι µόνον 
αναγνωρίστηκε ως καθήκον, αλλά έγινε και συρµός, ένα πάθος των ανώτερων τάξεων που 
κατασπαταλούσαν τον πλούτο σε δωρεές στην εκκλησία. Οι πιαοἰσἰγαίος των πόλεων συνεργάζονταν εν 
γένει αρμονικά µετους επίσκοπους, που έγιναν σταδιακά υπολογίσιµοι λειτουργοί της πιιη[είρία. 


Είναι προφανές, λοιπόν, ότι οφείλουμε να αναζητήσουμε επιδράσεις του χριστιανισμού στην εξέλιξη του 
ρωμαϊκού δίκαιου στις ανατολικές επικράτειες της ρωμαϊκής αυτοκρατορίας. Είναι γεγονός ότι ο 
βυζαντινός νομοθέτης είναι περισσότερο ανθρώπινος στο νομοθετικό του έργο και είναι τόσο έντονες οι 
διαφορές σε σχέση µε ορισμένες αρχαίες ρωμαϊκές περί δικαίου αντιλήψεις, ὡὦστε δεν µπορεί κανείς 
παρά να στραφεί στην ιδεολογική επίδραση του χριστιανικού ηθικού παραδείγματος, ή στις επιδράσεις 
του στωικισμού:”, προκειµένου να ερμηνεύσει τις αντιθέσεις. Για παράδειγµα τα έδικταπου 
απαγόρευαν την έκθεση νεογνών και περιόριζαν την σκληρότητα προς τους σκλάβους, όπως και εκείνα 
που αφορούσαν στην μοιχεία, το διαζύγιο και τα αφύσικα εγκλήματα φέρουν έντονη την σφραγίδα µιας 
διαφορετικής αντίληψης για την ηθική. Ένα άλλο παράδειγµα επίδρασης της χριστιανικής ιδεολογίας 
είναι το νομοθετικό έργο του Κωνσταντίνου, θεμέλιο ουσιαστικά του Θεοδοσιανού Κώδικα, στο οποίο 
ανατρέπονται οι περίφημες ποινές του Αυγούστου για την αγαµία, καθορίζονται ποινές για το αδίκηµα 





1 Νονε[ίσε, 131. Βλ. επίσης (οαεχ ιςπίαηις, 1.3.45, «Τους δε Ψείους Κανόνας ουκ έλαττον των νόμων ισχύειν 
και οι ηµέτεροι θούλονται νόμοι, δεσπίζομεν Κρατείν µεν επ’ αυτοίς τα τοις ιεροίς δοκούντα κανόσιν, ως αν η και τοις 
πολιτικοίς ανεγέγραπτο νόµοις...». 

ΊάνΝαι 1897, 481. 

13 Οι Στωικοί έδωσαν έµφαση στην ηθική ως κύριο πεδίο της γνώσης, αλλά ανέπτυξαν επίσης τις θεωρίες της 
λογικής και της Φυσικής επιστήµης, για να υποστηρίξουν τα ηθικά δόγµατά τους. Αγκάλιασαν, επίσης, την έννοια του 
Λόγου -κάτι που συμβαίνει και στην χριστιανική θρησκεία- για να προσδιορίσουν την ενέργεια, τον νόµο, τη λογική και τη 
θεία πρόνοια. Η σημασία αυτής της άποψης Φαίνεται στον ρόλο που έπαιξε ο Στωικισµός στην ανάπτυξη της θεωρίας του 
φυσικού νόµου, που θεώρησε την ανθρώπινη Φύση ὡς σταθερά για τη διαµόρφωση και αξιολόγηση των νόμων και των 
κοινωνικών θεσμών. Από αυτή την άποψη άσκησε σηµαντική επιρροή στο ρωμαϊκό και το σύγχρονο δυτικό δίκαιο. 

της απαγωγής και διαμορφώνονται τα νομικά πλαίσια που καθιστούν δύσκολη την υπόθεση του 
διαζυγίου χωρίς τη συναίνεση και των δύο ενδιαφερομένων”. 


Η εκκλησία υποστήριζε επίσης την πολιτική δύναμη εκείνων που θεωρούσε φίλους της” και επεδίωξε τη 
συµµετοχή της στο διοικητικὀ σύστημα. Τούτο είχε ὡς αποτέλεσµα τη συμπερίληψη του κλήρου στη 
διαδικασία απονομής δικαιοσύνης και τη σταδιακή εξύψωση της πολιτικής του δύναμης. Η καταγραφή 
της Εισαγωγής στα τέλη του Όου αιώνα, ως αποτέλεσµα της νομοθετικής ὁραστηριότητας της 
μακεδονικής δυναστείας΄», καθορίζει τα καθήκοντα Και δικαιώµατα του αυτοκράτορα και του πατριάρχη, 
θεωρώντας τους ισοδύναμµους Φορείς στο ύψιστο ιεραρχικά επίπεδο του πολιτικού οικοδομήματος. Αν 
και η συγκεκριμένη διάταξη απαλείφθηκε σύντομα απὀ τον Λέοντα ΣΤ΄ στην αναθεώρηση του 
συγκεκριμένου έργου, εντούτοις δείχνει σε ποιό βαθµό μπορούσε να επηρεάσει η εκκλησία τα πολιτικά 
πράγματα -οι νοµοθετικοί νεοτερισµοί οφείλονται μάλλον στον πατριάρχη Φώτιο, σύµφωνα µε τον 
Ηιηρογί’. Επί της ουσίας οι επίσκοποι µετά τον 6ο αιώνα κρίνουν υποθέσεις αστικού και ποινικού 
δικαίου, στις οποίες ενέχονται κληρικοί -και λαϊκοί αργότερα- ενώ παρεμβαίνουν στην πορεία της 
πολιτικής δικαιοσύνης µέσω του θεσμού του ασύλου. Αναμφίβολα, η χριστιανική ιδεολογία «θεολογικά, 
Φιλοσοφικά ή κοσμικά θεωρούμενη- επηρέασε σε σηµαντικὀ βαθµό το ρωμαϊκό δίκαιο κατά τη 
βυζαντινή περίοδο, χωρίς ωστόσο να αντισταθεί ιδιαίτερα στον ανταποδοτικό χαρακτήρατου. 


Έγκλημα και τιμωρία 

Η ποινή στο ρωμαϊκό δίκαιο της βυζαντινής περιόδου είναι κυρίως πράξη ανταποδοτική για την 
αποκατάσταση της έννοµης τάξης) Και έτσι παρέμεινε ως το τέλος της αυτοκρατορίας, παρά τις 
παρεμβάσεις της εκκλησίας δια στόματος Βασιλείου Καισαρείας και την προβολή του σκοπού της ποινής 
στην Εκλογή των Ισαύρων. Στην βάση της ποινικής δίωξης βρισκόταν η αρχή της υπαιτιότητας, δηλαδή 
της Ψυχικής σχέσης του δράστη µε την πράξη του, ὡς αποτέλεσµα νοητικής και συναισθηματικής 
ὠρίμανσης. Αυτός είναι πιθανώς ο λόγος για τον οποίο τα παιδιά κρινόµενα κατά περίπτωσιν -και εδώ 
αναδεικνύεται ίσως ο περιπτωσιολογικός χαρακτήρας του βυζαντινού δίκαιου- ετύγχαναν ιδιαίτερης 
µεταχείρισης!”, όπως και οι ψυχικά ασθενείς µετά τον 9ο αιώνα. 


Οι ποινές που εφήρµοζε το βυζαντινό δίκαιο ως Φυσική συνέχεια των ποινών του ρωμαϊκού δικαίου 
περιελάμβαναν την θανάτωση, τον εξανδραποδισµό, τον ακρωτηριασμό, το σωματικό κολασμό, την 
κουρά, την διαπόµπευση, την εξορία και την δήµευση. Εκτός από την ηθική απαξία και την οικονομική 
εξαθλίωση που συνεπάγονταν ποινές όπως αυτή της κουράς, της εξορίας και της δήµευσης των 
περιουσιακών στοιχείων, παρατηρείται µια καταφανής αγριότητα στις περιπτώσεις της θανατικής 
ποινής, της διαπόµπευσης καιτου ακρωτηριασμού καιτου σωματικού κολασμού. Ακόμα και ο Γεωργικός 
Νόμος του 7ου-8ου αι. προέβλεπε ακρωτηριασμό στην περίπτωση που έκοβε κανείς σταφύλια ή 
καρπούς σε ξένη ιδιοκτησία και Φραγγελισμό στην περίπτωση που τα ζώα κάποιου διέφευγαν της 
προσοχής του Και έµπαιναν σε ξένη γη”.. Εξανδραποδισµός προβλεπόταν για τους μάγους και τους 
μάντεις µε µια σειρά νόμων ((οαεχ ΤΗῃθοαοσίαηις, 9.16.4-6). Ο Κονστάντιος Β΄ καταδίκασε αδιάκριτα 
όλους τους οιωνοσκόπους και τους προφήτες που γνώρισε ο αρχαίος ρωμαϊκός κόσμος και τους 
χαρακτήρισε εχθρούς της ανθρώπινης Φυλής, (Πιωπιαπί αθπεΓίς ἱπίπιίο[. Ο θάνατος ως ποινή και µάλιστα 


ἸΕναης 6ΓιβΏς 1995, 44-46. 

15 βλ. την περίπτωση της διακυβέρνησης της Πουλχερίας ή της Ειρήνης, που σε καμία περίπτωση δεν θα είχε 
επιβιώσει στην εποχή της αρχαίας ρωμαϊκής αυτοκρατορίας. 

16 µιηρεγ 2000, 325-326. 

17 Ηιημει 2000, 325, σημ. 12. 

ο Τρωιάννος 2001, 17. 

9 Τρωιάννος 2001, 21. 

3) Α5ΠβιΓπει 1912, 87-95. 

δια πυράς προβλεπόταν για τους παραχαράκτες του βυζαντινού νοµίσµατος, καθώς η παραχάραξη 
χρυσού νομίσματος σύμφωνα µε τον ιουστινιάνειο κὠδικα αποτελεί πράξη εσχάτης προδοσίας. Για τα 
χάλκινα νομίσματα η ποινή ήταν δήµευση περιουσίας, εξορία ή καταναγκαστικά έργα”. 


Η µαστίγωση, η κουρά, η ρινότµηση και η διαπόµπευση των δύο µοιχών, ή η θανάτωση του μοιχού από 
τον απατηµένο σύζυγο ήταν αναμενόμενη σε περίπτωση µοιχείας, ενώ για την µοιχαλίδα συνήθης 
τιμωρία ήταν ο εγκλεισµός σε µοναστήρι”΄. Εδώ θα περίμενε κανείς πως θα ήταν γενικώς αξιόποινη και η 
πορνεία, αλλά τούτο Φαίνεται πως συνέβαινε µόνο αν οι εξωσυζυγικές σχέσεις συνάπτονταν µε γυναίκα 
ελεύθερη. Αν η γυναίκα ήταν δούλη ή κατ’ επάγγελµα εταίρα, το βυζαντινό κράτος περί άλλων 
ετύρβαζεν. Ο λόγος για τον οποίο πιθανώςτο χριστιανικό βυζαντινό κράτος έκανε τα στραβά µάτια, ήταν 
το γεγονός ότι η πορνεία μπορούσε να είναι πολύ προσοδοφόρα περιστασιακά και ως εκ τούτου 
ευεργετική για το κρατικὀ θησαυροφυλάκιο, µέσω της Φορολογίας. Ἠδη απὀ την εποχή της ρωμαϊκής 
δημοκρατίας υπήρχε αυτή η αντίληψη. Σύµφωνα µε τον Τάκιτο (Χρονικά, ΙΙ.85.1-2), οι άνδρες και οι 
γυναίκες πόρνες καταγράφονταν ονομαστικά σε καταλόγους υπό την εποπτεία του αθαες, ενώ απὀ την 
εποχή του Καλιγούλα οι πόρνες Φορολογούνταν (Σουητώνιος, Καλιγούλας 40). 


Η χριστιανική καταδίκη κάθε είδους µη-αναπαραγωγικής σεξουαλικής επαφής έθεσε εκτός νόµου την 
ομοφυλοφιλία στη δυτική αυτοκρατορία τον 39 αιώνα και κατά συνέπεια και την ανδρική πορνεία. Το 
390 ένα διάταγµα του αυτοκράτορα Θεοδόσιου Α΄ προέβλεπε τη θανατική ποινή για τον πειθαναγκασµό 
ή το εμπόριο ανδρών για πορνεία ((οαάϱχ Τῃοοαοσίαηις, 9.7.6). Πίσω απὀ αυτό το διάταγμα δεν 
κρυβόταν πιθανώς η βδελυγμία για την πορνεία, αλλά το γεγονός ότι το σώμα ενός άνδρα 
χρησιμοποιείτο στην οµοφυλοφιλική επαφή όπως και το γυναικείο. Και αυτό ήταν απαράδεκτο, αφού 
όπως είχε δηλώσει και ο Αυγουστίνος «το σώμα ενός άνδρα είναι τόσο ανώτερο απὀ αυτό µιας 
γυναίκας, όσο η ψυχή είναι ανώτερη απότο σώμα» (Περί Ψεύδους, 7.10). 


Κατά την εφαρµογή του διατάγματος του Θεοδοσίου στην Ρώμη, οι εκδιδόµενοι αρσενικοί σύρονταν έξω 
από τους ανδρικούς οίκους ανοχής και καίγονταν ζωντανοί µπροστά στα µάτια του ὀόχλου που 
χειροκροτούσε. Παρόλα αυτά η ανδρική πορνεία παρέμεινε νόμιμη στις ανατολικές περιοχές της 
αυτοκρατορίας. Από την εποχή του Κωνσταντίνου Α΄ επιβλήθηκε αυτοκρατορικός Φόρος στην 
ομοφυλόφιλη πορνεία, εξασφαλίζοντας εμμέσως ατιμωρησία και νομιμότητα σε όσους ασχολούνταν µε 
τούτη την επικερδή επιχείρηση του σωματικού εμπορίου. Ο Ευάγριος τονίζει ότι κανένας αυτοκράτορας 
δεν παρέλειψε ποτέ να συλλέξει αυτόν τον φόρο (Εκκλησιαστική Ιστορία, 3.39-41). Η καταστολή του στις 
αρχές του έκτου αιώνα αφαίρεσε την αυτοκρατορική προστασία από την ανδρική πορνεία. Το 533 ο 
ἰἱουστινιανός, που έθεσε όλες τις ομοφυλοφιλικές σχέσεις κάτω από την ίδια κατηγορία µε την μοιχεία, 
προέβλεψε και για τα δύο αδικήματα τη θανατική ποινή (/η5ιΠιίοηες, 4.18.4). 


Ίδη το 529 ο Ιουστινιανός είχε επιχειρήσει να χαλιναγωγήσει την γυναικεία παιδική πορνεία 
επιβάλλοντας τιμωρία σε όσους εμπλέκονταν, ιδιαίτερα τους ιδιοκτήτες των οίκων ανοχής ((οαάϱχ 
Ιμ5πίαηις, 8.51.3). Το 535 ακύρωσε τα συμβόλαια µε τα οποία οι προαγωγοί της Κωνσταντινούπολης 
χρησιμοποιούσαν νεαρές γυναίκες από την επαρχία, τις οποίες αγόραζαν από τους γονείςτους (Νονείίαο, 
18). Η πορνεία ενήλικων γυναικών, ὠστόσο, δεν Φαίνεται να ανησυχούσε ιδιαίτερα τον αυτοκρατορικό 
νομοθέτη, καθώς η τιμωρία που επιβλήθηκε στους προαγωγούς που διηύθυναν το δίκτυο της παιδικής 
πορνείας ποίκιλε ανάλογα µε την περιουσία και το κύρος τους. Τα παραπάνω αναλύθηκαν εκτενέστερα 
µε μοναδικό στόχο την ανάδειξη του οικονομικού παράγοντα στο νομοθετικό έργο, στον οποίο δεν 


3 Πέννα 2001, 289. 
ἌΤρωιάνος 2001, 177-8. 

δίνεται ενίοτε ιδιαίτερη προσοχή, µε αποτέλεσµα η µελέτη του ρωμαϊκού δικαίου στην βυζαντινή 
περίοδο να κινείται µόνον στα ιστορικά, Φιλοσοφικά και ανθρωπιστικά της πλαίσια. 


Παραδειγµατικό χαρακτήρα στο βυζαντινό ρωμαϊκό δίκαιο είχε η πρόσθετη ποινή της διαπόµπευσης 
(πομπεία), η οποία επιβαλλόταν σε οποιοδήποτε άτοµο ανεξαρτήτως Κοινωνικής τάξης ή φύλου”. 
Συνήθως διαπομπεύονταν κλέφτες, κοττιστές, παιδεραστές, εμπρηστές (πριν θανατωθούν), στρατιώτες 
και αξιωματικοί για διάφορα πλημμελήματα, καθώς και μοναχοί ή ιερείς. Οι κλέφτες ειδικότερα 
σφραγίζονταν στο µέτωπο µε πυρακτωµένη σφραγίδα, αν είχαν συλληφθεί για πρώτη Φορά. Σε 
περίπτωση υποτροπής, η συνήθης κατάληξη ήταν ο ακρωτηριασµός΄'. 


Συμπεράσματα 

Παρόλο που πιθανώς ο κρατικός μηχανισμός του Βυζαντίου θεωρείται ιδιαίτερα οργανωμένος για την 
εποχή του, είναι δυνατόν απὀ τα λιγοστά παραδείγματα που αναφέρθηκαν να αναδειχθούν αρκετές 
αντιφάσεις και µπαλινδροµήσεις στις διάφορες κωδικοποιήσεις και αναθεωρήσεις του 
νομικού εοτρις που καθόριζε το κοινωνικό πλαίσιο της έννοµης τάξης στο βυζαντινό κράτος. 
Οπωσδήποτε, η όποια γενική περιγραφή δεν είναι δυνατόν να αναδείξει τις ιδιαιτερότητες και τις 
ιδιοµορφίες ή τις ιδιάζουσες κοινωνικές, οικονομικές και πολιτικές συνθήκες υπό την πίεση των οποίων 
έγιναν αυτές οι αλλαγές. Το Βυζάντιο επιφυλάσσει πολλές εκπλήξεις στον ερευνητή και χρειάζεται να 
είναι κανείς επιφυλακτικός ὡς προς τα συμπεράσματά του. Σε γενικές γραµµές, όµως, θα μπορούσαμε 
να πούμε πως το ευκταίο του παραδειγματικού και εξαγνιστικού χαρακτήρα του βυζαντινού δικαίου σε 
ελάχιστες των περιπτώσεων έγινε πραγματικότητα. Επί της ουσίας η απονοµή της δικαιοσύνης στην 
βυζαντινή περίοδο διατήρησε τον ανταποδοτικὀ χαρακτήρα του αρχαιότερου ρωμαϊκού δικαίου, 
προβαίνοντας ωστόσο σε θεσµικές αλλαγές άµεσα συνδεδεμένες µε κοινωνικές απαιτήσεις της εποχής. 

